  Виталий Пронин Гуртоос выль культураосты мерттон борды дӥсьтыса басьтӥсько. Ува ёросысь «Свобода» СПК-ын пудо сиёнлы ярась турын кизьыны кутскизы, рыжик нимаське. Эскерон вылысь хозяйствоын ог 30 гектар вылэ рыжик кизизы. Чебер ӝужамезлы асьсэос но шумпотӥзы. Али культура сяськая. Нымы-кибыослы но, жаг турынлы но уг сётскы. Тазьы ик луиз ке, рапсэн ӵошатыса, котыраз берганэз трослы ичигес луоз, шуо уваос. Июль кутсконын рыжикез утялтыны медо ни. Котькуд гектарысь ог 10 центнер люканы медо. Туэ уноез кидыслы яралоз, со понна ик кизизы, нош удалтӥз ке, вуоно арын рыжик борды рос-прос басьтӥськыны медо. Солэсь кыд (жмых) но потэ, вӧй но пызьыртыны луэ. «Свобода» СПК-ысь вал-тӥсь агроном Наталья Зыкова пусъемъя, туэ предприятиын рыжиклэсь кыд лэсьтонъя завод усьтыны малпало. Будосын трос пӧртэм кислотаосыз но витаминъёсыз, со йӧллэсь ӟеч-лыксэ ӝутыны юрттоз, шуо. Теги: гуртудыс  